# Malasya

| Malasya |
| --- |
|
Flag

Eskudo de armas

 |
| **Motto:Bersekutu Bertambah Mutu* برسکوتو برتمبه موتو *(Jawi)* "An Pagkasararo iyo an Kosog" |
| **Kanta:**"*Negaraku*" "An sakong nasyon"Duration: 59 seconds.0:59 |
| Show globeShow ASEANLokasyon kan Malasya (green)in the Southeast Asia |
| Kapitolyo and Pinakadakulang Syudad | Kuala Lumpur ﻿ / ﻿ |
| Sentrong Administratibo | Putrajaya ﻿ / ﻿ |
| Nasyunal na tataramon (opisyal) | Malayo |
| Minimidbid na mga tataramon | Ingles |
| Mga etnikong grupo (2023) | * 70.5% Bumiputera
	+ 57.3% Malayo
	+ 13.2% mga subong mga pugro kan Sabah, Sarawak, Orang Asli asin lain pa
* 22.9% Intsik
* 6.6% Indya
 |
| Relihiyon (2020) | * 63.5% Sunni Islam (official)
* 18.7% Buddhism
* + 9.1% Christianity
		- 4.55% Catholicism
		- 3.64% Protestantism
		- 0.91% Other Christians
* 6.1% Hinduism
* 0.9% other
* 1.8% unknown
 |
| Demonym | Malayo |
| Gobyerno | Federal parliamentary constitutional elective monarchy |
| • Yang di-Pertuan Agong (Hadi) | Ibrahim Iskandar |
| • Pamayong ministro | Anwar Ibrahim |
| Lehistratura | Parliamento |
| • Itaas na Harong | Dewan Negara |
| • Ibabang harong | Dewan Rakyat |
| Independence hali sa United Kingdom |
| • Pederasyon kan Malaya | 31 Agosto 1957 |
| • Sarawak self-governance | 22 July 1963 |
| • North Borneo self-governance | 31 August 1963 |
| • Proclamation of Malaysia | 16 September 1963 |
| Area  |
| • Total | 330,803 km2 (127,724 sq mi) (67th) |
| • Tubig (%) | 0.3 |
| Populasyon |
| • 2024 tantya | Plantilya:IncreaseNeutral 34,564,810 (43rd) |
| • 2020 Sensus | 32,447,385 |
| • Densidad | 101/km2 (261.6/sq mi) (116th) |
| GDP (PPP) | 2025 tantya |
| • Kabuuhan |  $1.470 trillion (31st) |
| • Per capita |  $43,470 (51st) |
| GDP (nominal) | 2025 tantya |
| • Kabuuhan |  $444.98 billion (35th) |
| • Per capita |  $13,140 (66th) |
| Gini (2021) |  40.7 medium |
| HDI (2023) |  0.819 very high · 67th |
| Currency | Malaysian ringgit (RM) (MYR) |
| Sona nin Oras | MST (UTC+8) |
| Porma nin petsa | dd-mm-yyyy |
| Nagmamaneho sa | left |
| Kodang pan-apod | +60 |
| Internet TLD | .my |

An **Malaysia** sarong nasyon sa Sur-subangan na Asya. Sarong pederal konstitusyonal na monarkiya, ini binibilog nin 13 estado asin tolong pederal na teritoryo, pinagsuhay kan Dagat Habagatan na Tsina sa duwang rehiyon: Peninsular Malaysia sa Rawis nin Indointsik asin Subangan na Malasya sa isla nin Borneo. An Peninsular na Malaysia igwa nin kadagaan asin kadagatan na mga linderos sa Tailandya, siring man an mga linderos kadagatan sa Singapura, Bietnamita, asin Indonesya; An Subangan na Malaysia igwa nin mga linderos sa kadagaan sa Brunei asin Indonesya, asin may hangganan sa kadagatan sa Filipinas asin Bietnamita. An Kuala Lumpur an nasyunal na kapitolyo kan nasyon, pinakadakulang syudad, asin tukawan kan sangang lehislatibo kan pederal na gobyerno, mantang Putrajaya an pederal na kapitolyo administratibo, na nagrerepresentar kan tukawan kan parehong sangang ehekutibo (an Gabinete, mga ministro pederal, asin mga ahensya pederal) asin kan sangang hudisyal kan gobyerno pederal. Igwa nin populasyon na sobra sa 34 milyon, ini an ika-42 na pinakamatawong nasyon sa kinaban

An nasyon igwa nin ginikanan sa Mga kahadian nin Malayo, na, poon kan ika-18 siglo, nagin sakop kan Imperyong Briton, kaiba an protektorado kan mga irukan sa itiot kan Briton. Sa kasagsagi kan Gerang Pankinaban II, an Malaya na Briton, kaiba an iba pang haraning mga kolonya kan Britanya asin Amerika, sinakop kan Imperyo nin Hapon. Pakatapos nin tolong taon nin pagsakop, an Peninsular na Malasya halipot na pinagsararo bilang an Unyon nin Malaya kan 1946 sagkod 1948 kan ini pig-restruktura bilang an Pederasyon kan Malaya. An nasyon nakamit an katalingkasan kan 31 Agosto 1957. Kan 16 Setyembre 1963, an independenteng Malaya nakisumaro sa kaidto Mga kolonya na Korona kan Britanya kan Amihanan na Borneo, Sarawak, asin Singapura tanganing magin Malasya. Kan Agosto 1965, an Singapura pinahale sa pederasyon asin nagin sarong separado, independienteng nasyon.

An Malaysia tropikal asin saro sa 17 megadiverse na nasyon; ini an istaran kan kadakol na endemikong espesye. An nasyon iyo an multietnikong asin multikultural, na igwa nin dakulang epekto sa politika kaini. Mga kabanga kan populasyon etnikong Malay, na may mga minorya na Intsik, Indian, asin mga subo. An opisyal na tataramon iyo an Malayo na Malasya, sarong pamantayan na porma kan Malay na tataramon. An Ingles nagdadanay na sarong aktibong ikaduwang tataramon. Mantang minimidbid an Islam bilang an opisyal na relihiyon, an konstitusyon nagtatao nin katalingkasan sa relihiyon sa mga bakong Muslim. An gobyerno pigmodelo sa Westminster parliamentary system, asin an legal na sistema nakasusog sa common law. An pamayo kan estado sarong elehidong monarka, na pinipili gikan sa siyam na sultan kan estado kada limang taon. An pamayo kan gobyerno iyo an pamayong ministro.

An ekonomiya kan nasyon tradisyonal na pigtutulod kan mga natural na yaman kaini alagad naglalakop sa komersyo, turismo, asin turismo medikal. An nasyon igwa nin bagong industriyalisadong ekonomiya sa merkado, na medyo bukas asin nakasentro sa estado. An nasyon sarong kagtogdas na miyembro kan Organisation of Islamic Cooperation (OIC), an East Asia Summit (EAS), asin an Asosasyon kan mga Nasyon sa Sur-subangan na Asya (ASEAN), asin sarong miyembro kan Non-Aligned Movement (NAM), an Commonwealth of Nation asin an Asia-Pacific Economic Cooperation (APEC).

## Mga tala

## Mga toltolan

## Mga panluwas na takod

Plantilya:Library resources box

* Key Development Forecasts for Malaysia from International Futures

### Gobyerno

* Government – Official website of Government of Malaysia
* National Palace – official website of the king of Malaysia
* Prime Minister – official website of the prime minister of Malaysia
* Parliament – official website of Parliament of Malaysia
* Federal Court Archived 2025-07-18 at the Wayback Machine. – official website of the Chief Registrar of the Federal Court of Malaysia
* Statistics – official website of the Department of Statistics Malaysia

### Uusipon

* "History" Archived 2023-07-19 at the Wayback Machine. – Malaysian history at the Government of Malasyia

### Turismo

* Malaysia Truly Asia – Malaysia's official tourism portal

### Mga mapa

* Plantilya:Wikiatlas
* Heograpikong datus manongod sa Malasya sa OpenStreetMap